1 Bantu bavula banemba bintu byonse byamwekele byo twaitabila ne atweba.+2 Bakwabo nabo bebimwene na meso+ ne boba basapwijilenga mambo a Lesa,+ betubuujile bino bintu.3 Onkao mambo, anweba wa buneme Teofilusa,+ nakebakeba bulongo bino bintu byonse kufuma ku ntendekelo yabyo, ne amiwa nakebesha kwimunembelabyo monka mo byalondankena.4 Nauba kino namba mukonshe kuyuka bulongo amba bintu byo mwafunda bya kine.+5 Mu moba a Heloda*+ mfumu wa Yudea, kwajinga ñanga wa jizhina ja Zekaliya wajinga mu kipanyi kya bañanga bena Abiya.+ Mukazhanji wafumine mu baana ba bakazhi ba kwa Alona, ne jizhina janji wajinga Elisabeta.6 Bano bonse babiji bajinga baoloka ku meso a Lesa, balondelanga mikambizho yonse ne mizhilo ya Yehoba.*7 Bino kechi basemenepo mwana ne, mambo Elisabeta wajinga ñumba, kabiji bonse bajinga bakote.8 Byo aingijilenga mwingilo wa buñanga kwi Lesa mu kipanyi+ mo ajinga,9 monka mwayijile kisho* kya buñanga, kyafikile kimye kyanji kya kupana bya kufutumuna+ kimye kyo atwelele mu nzubo yazhila ya Yehoba.*+10 Kabiji jibumba jonse jajinga pangye na kulomba pa kimye kya kupana bya kufutumuna.11 Malaika wa Yehoba* wamwekele kwi aye saka aimana ku kilujo kya kya kusokelapo bya kufutumuna.12 Bino Zekaliya waakaminwe bingi pa kumumona, ne moyo wamukwachile.13 Nangwa byonkabyo, malaika wamwambijile’mba: “Kwakamwa ne, Zekaliya, mambo Lesa waumvwa misashijilo yobe, ne mukazhobe Elisabeta ukasema mwana wa mulume, kabiji ukamutumbe’mba Yoano.+14 Ukasekela bingi, kabiji bavula bakatemwa bingi byo akasemwa,+15 mambo aye ukanema bingi kwi Yehoba.*+ Bino aye kechi wafwainwa kutoma binyu nangwa maalwatu akwabo ne,+ kabiji mupashi wazhila ukekala pe aye saka akyangyetu ne kusemwa,*+16 kabiji ukabwezha bena Isalela bavula kwi Yehoba* Lesa wabo.+17 Lesa ukatuma mwanobe kulutwe yanji na mupashi ne bulume bwajingapo na Elaija,+ kuba’mba akalulwile michima ya bashabo ku baana+ ne kukwasha ba milengulwila kwikala na maana a baoloka, pa kuba’mba bakekale bantu bafwainwa ba kwa Yehoba.”*+18 Zekaliya waipwizhe malaika amba: “Nakonsha kuketekela byepi kino? Mambo amiwa nakota, kabiji mukazhami naye wakota kala.”19 Malaika wamukumbwile’mba: “Amiwa yami Ngabaliela,+ ñimana kimye kyonse kwi Lesa,+ bantumine kwiya na kwisamba ne obewa ne kukubuula ano mambo awama.20 Bino umvwa! ukekala kamaama poso bino bintu byonse bikafike, mambo kechi waketekela byambo byami byonka bikafika mu kimye kyabyo kyatongolwa ne.”21 Pakuba bantu bamupembejilenga Zekaliya, kabiji bakuminye bingi mambo wabanjile mu nzubo yazhila.22 Byo alupukilemo, kechi wakonsheshe kwisamba nabo ne, kabiji balangulukile’mba waji kumona kimonwamonwa* mu nzubo yazhila. Aye wisambilengatu nabo kwingijisha maboko, bino kechi waambilenga ne.23 Moba a mwingilo wanji wazhila byo apwile, wabwelele ku nzubo yanji.24 Pa kupitapo moba, mukazhanji aye Elisabeta waimichile kabiji wifile aye mwine pa bañondo batanu, ne kwamba’mba:25 “Bino byo byangubila Yehoba* mu ano moba. Wamvuluka ne kumfumya bumvu ku bantu.”+26 Byo ajinga na jimi ja bañondo batanu na umo, malaika Ngabaliela+ bamutumine kwi Lesa kuya ku muzhi wa Ngalilea watelwanga’mba Nazala,27 ku kisungu+ ye baipangwizhe ku mwanamulume wa jizhina ja Yosefwa wa mu nzubo ya kwa Davida, ne jizhina ja uno kisungu wajinga Maliya.+28 Malaika byo atwelele mo ajinga, wamwimwine’mba: “Mutende obewa ye baubila bibusa, Yehoba* uji ne obewa.”29 Bino muchima wanji walukuchile bingi pa kumvwa bino byambo ne kukeba kuyuka mwatajile luno lwimu.30 Onkao mambo, malaika wamwambijile’mba: “Kwakamwa ne, Maliya, mambo waubilwa bibusa kwi Lesa.31 Umvwa! ukemita ne kusema mwana wa mulume+ kabiji ukamutumbe’mba Yesu.+32 Uno ukanema bingi+ kabiji ukatelwa’mba Mwana wa Mwine Wakila,+ kabiji Yehoba* Lesa ukamupa jitanda ja kwa Davida shanji,+33 kabiji ukekala Mfumu pa nzubo ya kwa Yakoba myaka ne myaka, ne Bufumu bwanji kechi bukapwa ne.”+34 Bino Maliya waipwizhe malaika amba: “Pano kino kikobiwa byepi, mambo nkyangye kulaalapo na mwanamulume?”+35 Malaika wamukumbwile’mba: “Mupashi wazhila ukekala pe obewa,+ ne bulume bwa Mwine Wakila bukekala pe obewa. Kabiji na mambo a kino, awa ukasemwa ukatelwa’mba wazhila,+ Mwana Lesa.+36 Kabiji Elisabeta mulongo wobe ye batela’mba ñumba, waimita mwana wa mulume mu bukote bwanji, kabiji uno ke ñondo wa butanu na bumo,37 mambo kyonse kyaamba Lesa kikafika.”+38 Kepo Maliya aambile’mba: “Akitalai! Muzha wa mukazhi wa Yehoba!* Kimmwekele monka mo mwaambila.” Ponkapo malaika wafumineko kwi aye.39 Onkao mambo, mu oa moba, Maliya waimene ponkapotu ne kuya ku kyalo kya mitumba ku muzhi wa Yuda,40 kabiji watwelele mu nzubo ya kwa Zekaliya ne kwimuna Elisabeta.41 Elisabeta byo bamwimwine kwi Maliya, mwana wafunkile munda, kabiji Elisabeta wayujile na mupashi wazhila42 ne kubijika’mba: “Obewa watokwa mu banabakazhi kabiji obilwe bibusa mwana ye ukasema!43 Pano nga bino bibusa byaiya byepi pe amiwa, kya kuba bamfwakesha kwi inanji Nkambo yami?44 Mambo aku ungimunatu, mwana waji kufunka na lusekelo munda mwami.45 Watokwa mwanamukazhi waitabila, mambo bikafika byonse byo bamubuujile kufuma kwi Yehoba.”*46 Kabiji Maliya waambile’mba: “Mweo* wami watumbijika Yehoba,*+47 ne muchima wami ubena kusekela mwi Lesa Mupulushi wami,+48 mambo watala pa buyanji bwa muzha wanji wa mukazhi.+ Kabiji kufuma lelo, bisemi byonse bikañambilanga amba watokwa+49 mambo Aye wa bulume wangubila bintu bikatampe, kabiji jizhina janji jazhila,+50 ne lusa lwanji lwaikala myaka ne myaka pa boba bamwakamwa.+51 Wauba bintu bya bulume na kuboko kwanji; wibapalañanya belundumika na milanguluko ya mu michima yabo.+52 Wibafumyapo babiloolo pa matanda abo+ ne kutumbijika balanda;+53 bafwa nzala wibalengela kwikuta na bintu byawama+ kabiji waleka banonshi kuya mabokotu.54 Wakwasha Isalela kalume wanji, ne kuvuluka lusa lwanji,+55 byonkatu byo aambile ku bashakulu betu, kwi Abalahama ne ku mwananji,*+ myaka ne myaka.”56 Maliya waikele nanji nobe bañondo basatu, ne kubwela wabwelele ku nzubo yanji.57 Kimye kya kupapilamo kya kwa Elisabeta kyafikile, ne kusema wasemene mwana wa mulume.58 Bo aikalanga nabo kipi kipi ne balongo banji baumvwine’mba Yehoba* wamubila lusa, kabiji basekejile bingi pamo ne aye.+59 Pa juba ja butanu na busatu, baishile na kutwala mwana ku mukanda,+ kabiji bakebelenga kumutumba jizhina ja shanji amba, Zekaliya.60 Bino inanji wibambijile’mba: “Ine mwane ne! Usakutelwa’mba Yoano.”61 Abo bamwambijile’mba: “Mu balongo bobe kafwamo uji na jino jizhina ne.”62 Kepo baipwizhe shanji kwingijisha maboko jizhina jo akebele’mba amutumbe.63 Onkao mambo, aye wibalombele kya kunembapo kyapapakana ne kunembapo’mba: “Jizhina janji Yoano.”+ Kabiji bonse bakuminye bingi.64 Ponkapotu jiwi janji jashinkukile, ne lujimi wanji wakasulukile kabiji watendekele kwamba+ ne kutota Lesa.65 Ne moyo wibakwachile bonse bo baikalanga nabo kipi kipi, kabiji bino bintu byonse batendekele kwibyambapo mu kyalo kyonse kya mitumba kya Yudea.66 Kabiji bonse bebyumvwine bebilamine mu michima yabo ne kwamba’mba: “Nanchi uno mwana ukekala muntu wa mutundu ka?” Mambo kuboko kwa Yehoba* kwajinga pe aye.67 Kepo shanji aye Zekaliya ayujile mupashi wazhila ne kwaula’mba:68 “Atotwe Yehoba,* Lesa wa Isalela,+ mambo wavuluka bantu banji ne kwibapokolola.+69 Kabiji wituletela lusengo wa lupulukilo*+ mu nzubo ya kwa Davida kalume wanji,+70 byonka byo aambile kupichila mu bangauzhi banji bazhila ba kala,+71 pa kwitupulusha ku balwanyi betu ne ku boba betushikwa;+72 ne kwitubila lusa na mambo a bashakulu betu ne kuvuluka lulayañano lwanji lwazhila,+73 luchipo lo achipile kwi Abalahama mushakulu wetu,+74 lwa kwitupokolola mu maboko a balwanyi kuba’mba etupe kimye kya kumwingijila kwa kubula moyo,75 na bukishinka ne bololoke ku meso anji mu moba etu onse.76 Pakuba obewa mwana mucheche, ukatelwa’mba ngauzhi wa Mwine Wakila, mambo Yehoba* ukakutangizhako na kunengezhezha jimo mashinda anji,+77 na kusapwila byambo bileta lupulukilo ku bantu kupichila mu kwibalekelako mambo abo,+78 na mambo a kifyele kya Lesa wetu. Na mambo a kino kifyele, tukamona kyeya kufuma mwiulu kikasama nobe juba,79 ne kupana kyeya ku baji mu mfishi ne ku baji mu kimvule kileta lufu,+ ne kutangijila maulu etu mu jishinda ja mutende.”80 Kabiji uno mwana wakomenenga ne kukosa, kabiji waikajilenga mungye kufikatu ne juba jo esolwele patoka ku bena Isalela.
bem_Latn